กรมการแพทย์ เตรียมประชุมหารือกับ รพ. คลินิกผิวหนัง แนวทางการรักษาพยาบาล พร้อมคำแนะนำ แยกโรคฝีดาษวานร
พญ.นฤมล สวรรค์ปัญญาเลิศ ผู้ทรงคุณวุฒิ กรมการแพทย์ กล่าวถึงแนวทางการดูแลรักษาโรคฝีดาษวานร ว่า กรมการแพทย์ เตรียมหารือกับ รพ. คลินิกผิวหนัง เพื่อประชุมแนวทางการรักษาพยาบาล เนื่องจากโรคดังกล่าวถือว่า เป็นโรคใหม่สำหรับประเทศไทย แต่เป็นโรคประจำถิ่นเดิมในแอฟริกา โดยฝีดาษวานร ถือเป็น DNA VIRUS  การติดต่อเกิดจากการสัมผัสสารคลั่งหลั่ง ได้ทั้งน้ำมูก น้ำลาย น้ำในตุ่มฝีหนอง น้ำเหลือง หรือน้ำต่างๆ ของร่างกาย ระยะฟักเชื้อ 7-21 วัน หรือประมาณ 3 สัปดาห์ ซึ่งตุ่มที่เกิดขึ้นตามร่างกาย สามารถขึ้นได้ทั่วตัว มี 4 ระยะคือ ระยะที่ 1 มีตุ่มแดงขึ้น ระยะ 2 ตุ่มพัฒนากลายเป็นตุ่มนูน ระยะ 3 ตุ่มกลายเป็นหนอง และระยะ 4 ตุ่มแตก ซึ่งการแพร่เชื้อเกิดการติดต่อจะเกิดในระยะที่ 3 และ 4 โดยทั่วไปโรคนี้เป็นแล้ว สามารถหายเองได้ เมื่อแผลตกสะเก็ด หรือใช้การรักษาตามอาการ สำหรับคนที่จะมีอาการรุนแรง ได้แก่ คนที่มีภูมิคุ้มกันต่ำ กินยากดภูมิฯ ในคนรักษามะเร็ง หรือปลูกถ่ายอวัยวะ เด็กเล็กอายุต่ำว่า 8 ปี และหญิงตั้งครรภ์อย่างไรก็ตาม เนื่องจากโรคฝีดาษวานร จัดอยู่ในกลุ่มโรค ที่มีลักษณะของตุ่มน้ำตามผิวหนัง ใกล้เคียงทั้ง โรคอีสุกอีใสและไข้ทรพิษ เบื้องต้นทางสถาบันโรคผิวหนัง ได้วางเกณฑ์และแนวทางจำแนกแยกโรค ที่มีลักษณะอาการคล้ายคลึง หรือใกล้เคียงกับฝีดาษวานร เพื่อให้แยกโรคออกได้คือ โรคอีสุกอีใส ผู้ป่วยจะมีอาการไข้ ปวดเมื่อยตามร่างกาย มีตุ่มน้ำใสขึ้นทั่วตัว และในกระพุ้งแก้ม ช่องปาก สามารถติดต่อได้จากละอองฝอย ซึ่งถือว่าเป็นกลุ่มอาการที่ไม่รุนแรง ในกลุ่มที่มีตุ้มน้ำขึ้นตามร่างกาย ระยะฟักโรค 11-20 วัน รักษาด้วยการทานยาต้ายไวรัส โรคเริม จะมีอาการป่วย นอกจากตุ่มน้ำตามร่างกายแล้ว จะมีอาการอักเสบตามเส้นประสาท และทิ้งรอยโรคไว้ สามารถกลับมาป่วยซ้ำได้ โดยมีระยะฟักตัว 3-7 วัน รักษาด้วยยาต้านไวรัส โรคงูสวัด เป็นการพัฒนาของเชื้ออีสุกอีใส แต่เชื้อหลบที่ปมประสาท ทำให้มีไข้ต่ำ ปวดเมื่อตามร่างกาย และมีอาการแสบร้อน คันผิวหนัง ติดเชื้อได้จากสารคัดหลั่ง การรักษาเน้นยาต้ายไวรัส โรคไข้ทรพิษ มีไข้สูง ปวดเมื่อย มีตุ้มผื่นขึ้น อ่อนเพลีย อาเจียน ปวดท้อง ระยะฟักตัว 7-17 วัน การรักษาเน้นประคับประคอง ส่วนโรคฝีดาษวานร มีตั้งแต่ไข้ ปวดศีรษะ เมื่อยตามร่างกาย ปวดหลัง เด่นชัดคือต่อมน้ำเหลืองโต รักษาเน้นประคับประคอง สำหรับแนวทางการแยกโรค จะมีการประชุมของกรมการแพทย์และสรุปส่งให้ EOC ของกระทรวงสาธารณสุขพิจารณาต่อไป  ส่วนที่มีความกังวล เรื่องเชื้อในสิ่งแวดล้อม ยืนยันว่า เชื้อนี้สามารถฆ่าได้ แอลกอฮอล์และสบู่ ดังนั้นมาตรการหมั่นล้าง งดสัมผัส หรือใช้สิ่งของร่วมกับผู้ป่วย หรือผู้เข้าข่ายสามารถป้องกันได้